เกิดใหม่เป็นลูกโอชิ

เกิดใหม่เป็นลูกโอชิ(ญี่ปุ่น:【推しの子】,โรมาจิ:Oshi no Ko)เป็นซีรีส์มังงะญี่ปุ่นแนวโศกนาฏกรรม เขียนโดยอากะ อากาซากะและวาดภาพโดยเม็งโกะ โยโกยาริเริ่มตีพิมพ์ในนิตยสารยังจัมป์รายสัปดาห์ของสำนักพิมพ์ชูเอชะตั้งแต่เดือนเมษายน 2563 และเมื่อเดือนกรกฎาคม 2566 มีการรวบรวมไว้เป็นเล่มทังโกบงถึงเล่มที่สิบสอง มังงะมีลิขสิทธิ์ในประเทศไทยโดยสำนักพิมพ์รักพิมพ์ได้รับการดัดแปลงเป็นซีรีส์อนิเมะโทรทัศน์โดยสตูดิโอโดงาโกโบฤดูกาลแรกออกฉาย 11 ตอนตั้งแต่เดือนเมษายนถึงมิถุนายน พ.ศ. 2566 ฤดูกาลที่ 2 ออกอากาศตั้งแต่เดือนกรกฎาคมถึงกันยายน พ.ศ. 2567 โดยฤดูกาลที่ 3 มีกำหนดออกอากาศในปี พ.ศ. 2569 และฉบับละครโทรทัศน์ประกาศเมื่อเดือนมกราคม พ.ศ. 2567 และเริ่มฉายในวันที่ 28 พฤศจิกายน 2567
โกโร่ อามามิยะ หมอสูตินรีเวชผู้เป็นแฟนคลับตัวยงของ ไอ โฮชิโนะ ไอดอลสาวชื่อดัง ได้รับมอบหมายให้ดูแลการคลอดบุตรของเธอ โดยที่สาธารณชนไม่รู้เรื่อง อย่างไรก็ตาม ในคืนที่ไอคลอดบุตร โกโร่ ถูกฆาตกรรมโดยแฟนคลับผู้บ้าคลั่งของไอ และกลับชาติมาเกิดใหม่เป็น อความารีน "อควา" โฮชิโนะ ลูกชายของไอ โดยที่เขายังคงมีความทรงจำในชาติก่อนอยู่ แต่สิ่งที่เขาไม่รู้นั่นคือ รูบี โฮชิโนะ น้องสาวฝาแฝดของอควาคือการกลับชาติมาเกิดของซารินะ เท็นโดจิ หนึ่งในคนไข้ของโกโร่ ซึ่งเป็นแฟนคลับของไอ 4 ปีต่อมา ไอถูกแฟนคลับคนเดิมที่ฆ่าโกโร่ลงมือฆ่าอีกครั้ง
มังงะเกิดใหม่เป็นลูกโอชิเขียนโดยอากะ อากาซากะและวาดภาพโดยเม็งโกะ โยโกยาริเริ่มตีพิมพ์ในนิตยสารยังจัมป์รายสัปดาห์แนวเซเน็งของสำนักพิมพ์ชูเอชะตั้งแต่วันที่ 23 เมษายน 2563มีการรวบรวมไว้เป็นเล่มทังโกบงเล่มแรกออกวางจำหน่ายเมื่อวันที่ 17 กรกฎาคม 2563และวันที่ 19 กรกฎาคม 2566 วางจำหน่ายถึงเล่มที่สิบสอง
มังงะเกิดใหม่เป็นลูกโอชิมีลิขสิทธิ์ในไต้หวันโดยสำนักพิมพ์Chingwin Publishing Groupในประเทศเกาหลีใต้โดยสำนักพิมพ์Daewon C.I.ในประเทศอินโดนีเซียโดยสำนักพิมพ์M&C!ในประเทศไทยโดยสำนักพิมพ์รักพิมพ์ในประเทศฝรั่งเศสโดยสำนักพิมพ์Kurokawa[fr]ในประเทศเยอรมนีโดยสำนักพิมพ์ Altraverseในประเทศอิตาลีโดยสำนักพิมพ์Edizioni BD[it]ในประเทศอาร์เจนตินาและประเทศสเปนโดยสำนักพิมพ์Editorial Ivreaและในประเทศโปแลนด์โดยสำนักพิมพ์ Studio JG
ได้รับการดัดแปลงเป็นซีรีส์อนิเมะโทรทัศน์และประกาศเมื่อเดือนมิถุนายน 2565ผลิตโดยสตูดิโอโดงาโกโบกำกับโดยไดสุเกะ ฮิรามากิ โดยมีจาโอะ เนโกโตมิ เป็นผู้ช่วยผู้กำกับ เขียนบทโดยจิน ทานากะออกแบบตัวละครโดยคันนะ ฮิรายามะ และดนตรีโดยทาคุโร อิกะออกฉายตั้งแต่วันที่ 12 เมษายนถึง 28 มิถุนายน 2566 ทางเครือข่ายโตเกียวเอ็มเอ็กซ์และเครือข่ายอื่น ๆสำหรับตอนแรกมีความยาว 90 นาที และเข้าฉายในวันที่ 17 มีนาคม ปีเดียวกันในโรงภาพยนตร์ในประเทศญี่ปุ่นบางแห่งเพลงเปิดชื่อเพลงว่า "ไอดอล"(アイドル,Aidoru)ร้องโดยวงดนตรีโยอาโซบิส่วนเพลงปิดชื่อเพลงว่า "เมฟิสโต[ja]"(メフィスト,Mefisuto)ร้องโดยวงดนตรีควีนบี
ในงานอนิเมะเอ็นวายซี2022เซ็นไตฟิล์มเวิร์คประกาศว่าเป็นผู้ถือสิทธิ์ในฝั่งอเมริกาเหนือและมีการเผยแพร่ทางHidiveเมเดียลิงก์เป็นผู้ถือสิทธิ์ในฝั่งเอเชียแปซิฟิกและมีการเผยแพร่ทางช่องยูทูบอนิ-วัน เอเชียเน็ตฟลิกซ์ปีลีปีลีและอ้ายฉีอี้
ในเดือนเมษายน 2564เกิดใหม่เป็นลูกโอชิมียอดขายมากกว่า 1 ล้านเล่มในเดือนตุลาคม 2565 มียอดขายมากกว่า 3 ล้านเล่มในเดือนมีนาคม 2566 มียอดขายมากกว่า 5 ล้านเล่มในเดือนพฤษภาคม 2566 มียอดขายมากกว่า 8 ล้านเล่มและในเดือนกรกฎาคม 2566 มียอดขายมากกว่า 12 ล้านเล่ม
เกิดใหม่เป็นลูกโอชิอยู่ในอันดับที่ 11 ในKono Manga ga Sugoi!ของทาคาระจิมะชะรายชื่อมังงะที่ดีที่สุดของปี 2564 สำหรับนักอ่านชายอยู่ในอันดับที่ 7 ในรายการปี 2565อยู่ในอันดับ 4 ของ "การ์ตูนแนะนำสำหรับพนักงานร้านหนังสือทั่วประเทศปี 2564" โดยเว็บไซต์ Honya Clubอยู่ในอันดับที่ 13 ในรายการ "หนังสือแห่งปี" ประจำปี 2564 โดยนิตยสารDa Vinciอยู่ในอันดับที่ 25 ในรายการปี 2565เกิดใหม่เป็นลูกโอชิได้รับการเสนอชื่อเข้าชิงรางวัลManga Taishōครั้งที่ 14 ในปี 2564 และอยู่ในอันดับที่ 5 ด้วยคะแนน 59 คะแนนได้รับการเสนอชื่อเข้าชิงรางวัลครั้งที่ 15 ในปี 2565 และอยู่ในอันดับที่ 8 ด้วยคะแนน 49 คะแนนในเดือนสิงหาคม 2564เกิดใหม่เป็นลูกโอชิได้รับรางวัลNext Manga Awardในหมวดหมู่พิมพ์เกิดใหม่เป็นลูกโอชิได้รับการเสนอชื่อเข้าชิงรางวัลShogakukan Manga Awardครั้งที่ 67 ในหมวดหมู่ทั่วไปในปี 2564และรางวัลTezuka Osamu Cultural Prizeครั้งที่ 26 ในปี 2565นอกจากนี้ยังได้รับการเสนอชื่อเข้าชิงรางวัลKodansha Manga Awardครั้งที่ 46 ในหมวดหมู่ทั่วไปในปี 2565อยู่อันดับที่ 5 ในการสำรวจความคิดเห็น "อนิเมะดัดแปลงที่ต้องการมากที่สุด" ครั้งที่ 5 ของAnimeJapanในปี 2565
การฉายของอนิเมะได้รับการรายงานโดยHidiveว่าเป็นการฉายที่ประสบความสำเร็จสูงสุดในประวัติศาสตร์ของบริการสตรีมมิงในแง่ของจำนวนผู้ชมทั้งหมด สมาชิกใหม่ และการลงทะเบียนทดลองใช้งานฟรีเพลงเปิดของโยอาโซบิ"ไอดอล" มียอดชมสตรีมและวิดีโอทั่วโลกถึง 100 ล้านครั้งบนสปอติฟายและยูทูบภายใน 2 สัปดาห์หลังจากอนิเมะออกฉาย
มีการประกาศในเดือน มกราคม พ.ศ. 2567 ว่าเกิดใหม่เป็นลูกโอชิจะได้รับการทำเป็นละครโทรทัศน์ญี่ปุ่นออกฉายทั่วโลกผ่านแอมะซอนไพรม์วิดีโอในปีเดียวกัน และ ภาพยนตร์ ดัดแปลงฉบับคนแสดงจัดจำหน่ายโดยToei Companyซีรีส์นี้มีกำหนดฉายรอบปฐมทัศน์ในวัน ที่ 28 พฤศจิกายน พ.ศ. 2567 ซึ่งจะมีความยาวแปดตอน ในขณะที่ภาพยนตร์ เรื่องนี้จะฉายรอบปฐมทัศน์หลังจากซีรีส์นี้ในโรงภาพยนตร์ในวันที่ 20 ธันวาคม ภาพยนตร์เรื่องนี้จะกำกับโดยสมิธ ในขณะที่ฮานะ มัตสึโมโตะ กำกับซีรีส์นี้ร่วมกับ Smith โดยเขียนบทโดย Ayako Kitagawa และแต่งเพลงโดย Fox Capture Plan